**Izvod iz Odluke o pravima i pomoćima u sustavu socijalne skrbi Grada Dugog Sela (Službeni glasnik Grada Dugog Sela, br. 6/12.)**

**6. Pravo na financiranje** **troškova prehrane učenicima osnovnih škola**

**Članak 19.**

(1) Pravo na financiranje troškova prehrane u školskoj kuhinji imaju učenici osnovnih škola s prebivalištem na području Grada Dugog Sela koji su članovi kućanstva:

* čiji ukupni mjesečni prihod po članu kućanstva u prethodna tri mjeseca nije veći od 2.000,00 kn ili
* korisnika zajamčene minimalne naknade.

(2) Pravo iz stavka 1. ovog članka može se ostvariti pod uvjetom da se ova vrsta pomoći ne ostvaruje iz drugih izvora.

**Članak 20.**

(1) Zahtjev za ostvarivanje prava iz članka 19. stavka 1. alineje 1. podnosi se nadležnom upravnom odjelu na propisanom obrascu u roku od 30 dana od početka školske godine.

(2) Uz zahtjev iz stavka 1. ovog članka potrebno je dostaviti sljedeću dokumentaciju:

* potvrdu o upisu učenika u osnovnu školu,
* izjavu o članovima kućanstva,
* dokaz o prebivalištu za sve članove kućanstva i
* dokaz o ukupnim prihodima za sve članove kućanstva za prethodna tri mjeseca.

**Članak 21.**

Pravo na financiranje školske prehrane za učenike koji su članovi kućanstva korisnika zajamčene minimalne naknade ostvaruje se prema podacima nadležnog Centra za socijalnu skrb.

**Članak 22.**

Troškovi prehrane učenika osnovnih škola podmirivat će se prema računima koje će mjesečno dostavljati osnovne škole zajedno s popisom korisnika.

|  |  |  |
| --- | --- | --- |
| KLASA: 023-05/21-01/10 |  | Predsjednik  |
| URBROJ: 238/07-03-07/01-21-5 |  | Gradskog vijeća |
| Dugo Selo, 9. srpnja 2021. |  | Siniša Kljajić, v.r. |